CELEX: 62018TN0625
Language: mt
Date: 2018-10-10 00:00:00
Title: Kawża T-625/18: Rikors ippreżentat fl-10 ta’ Ottubru 2018 – FT vs ESMA

14.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/46
            
         
      Rikors ippreżentat fl-10 ta’ Ottubru 2018 – FT vs ESMA
      (Kawża T-625/18)
      (2019/C 16/57)
      Lingwa tal-kawża: l-Ingliż
      
         Partijiet
      
      
         Rikorrenti: FT (rappreżentant: S. Pappas, avukat)
      
         Konvenuta: L-Awtorità Ewropea tat-Titoli u s-Swieq (ESMA)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ESMA41-137-1154 tad-Direttur Eżekuttiv tal-Awtorità Ewropea tat-Titoli u s-Swieq (ESMA) tad-9 ta’ Awwissu 2018 li permezz tagħha l-ESMA titlob l-irkupru ta’ EUR 12 000, dwar spejjeż sostnuti minnha fil-Kawża F-39/14;
               
            
                  —
               
               
                  tannulla n-nota ta’ debitu Nru 4440180170 tal-10 ta’ Awwissu 2018 relatata magħha maħruġa mill-ESMA;
               
            
                  —
               
               
                  tikkundanna lill-ESMA tbati l-ispejjeż tagħha stess kif dawk sostnuti mir-rikorrenti fil-kuntest ta’ dawn il-proċeduri.
               
            
         Motivi u argumenti prinċipali
      
      Insostenn tar-rikors tagħha, ir-rikorrent tinvok tliet motivi.
      
                  1.
               
               
                  L-ewwel motiv ibbażat fuq ksur tal-Artikolu 98 tar-Regolament Finanzjarju (1), l-Artikolu 60 tar-Regolament Finanzjarju tal-ESMA (2), l-Artikolu 170 tar-Regoli tal-Proċedura tal-Qorti Ġenerali, kif ukoll tal-prinċipju tal-opportunitajiet ugwali għall-partijiet fil-kawża, peress li l-ammont allegatament dovut mir-rikorrenti u indikat fl-atti kkontestati ma ġiex stabbilit konformement mal-Artikolu 170 mill-Qorti Ġenerali.
               
            
                  2.
               
               
                  It-tieni motiv ibbażat fuq il-fatt li l-ispejjeż mitluba mill-konvenuta ma jistgħux ikunu rkuprati, minħabba li hija eċċediet it-terminu raġonevoli sabiex tressaq ta’ tali talbiet.
               
            
                  3.
               
               
                  It-tielet motiv ibbażat fuq żball manifest ta’ evalwazzjoni mill-konvenuta fir-rigward tal-ammont mitlub mir-rikorrenti sa fejn l-ammont ta’ EUR 12 000 li huwa mitlub huwa eżorbitanti.
               
            
         (1)  Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU 2018, L 193, p. 1).
      
         (2)  Deċiżjoni tal-Bord Maniġerjali dwar ir-Regolament Finanzjarju tal-Awtorità Ewropea tat-Titoli u s-Swieq ESMA/2014/MB/38.